O tânără din Marea Britanie a venit să petreacă pe litoral doar cu îmbrăcăminte de vară și spune că "e groaznic": "Nu ne așteptam"
Data actualizării: Data publicării:
A fost alertă de vreme rea pe litoral. Mai multe plaje sunt inundate după ploile torențiale de ieri, iar termometrele arată 15 grade în Constanța. Chiar și în aceste condiții, stațiunile vor fi pline: zeci de mii de turiști sunt așteptați de hotelieri să ajungă la mare în această minivacanță.
Mai bine de 15 ore a plouat pe litoral. O plajă din Constanța a fost inundată și e plină de bălți
Alertele de vreme rea nu au reușit însă să-i alunge pe turiști, care sunt dornici să se distreze. Unii au venit chiar și din alte țări.
Turist în gară: "Merg în Vama veche. Ca toți tinerii, adolescenții, studenți, elevi, minori, majori, toată lumea în cluburi."
Turistă din Marea Britanie: "E groaznic, totul e ud și e frig, nu ne așteptam. O să avem nevoie de cizme, ne-am adus doar îmbrăcăminte de vară. (trebuie – n.r.) Cizme și o haină, da."
Tânăr cu ochelari de soare: "Păi de 1 mai noi am venit aici să mâncăm, după aia ne urcăm în mașină și mergem în Vamă. Mergem să ne relaxăm, că na, cu facultatea, trebuie să ne relaxăm, să avem o minivacanță măcar".
Meteorologii spun că vremea va continua să fie instabilă și în următoarele zile, cu temperaturi de maxim 18 grade Celsius.